CELEX: 31988R2585
Language: el
Date: 1988-08-18 00:00:00
Title: Κανονισμός (ΕΟΚ) αριθ. 2585/88 της Επιτροπής της 18ης Αυγούστου 1988 για την κατάργηση του κανονισμού (ΕΟΚ) αριθ. 2020/88 σχετικά με την πώληση αποκορυφωμένου γάλακτος σε σκόνη

Avis juridique important

|

31988R2585

Κανονισμός (ΕΟΚ) αριθ. 2585/88 της Επιτροπής της 18ης Αυγούστου 1988 για την κατάργηση του κανονισμού (ΕΟΚ) αριθ. 2020/88 σχετικά με την πώληση αποκορυφωμένου γάλακτος σε σκόνη  

Επίσημη Εφημερίδα αριθ. L 230 της 19/08/1988 σ. 0022 - 0022

***** ΚΑΝΟΝΙΣΜΟΣ (ΕΟΚ) αριθ. 2585/88 ΤΗΣ ΕΠΙΤΡΟΠΗΣ  της 18ης Αυγούστου 1988  για την κατάργηση του κανονισμού (ΕΟΚ) αριθ. 2020/88 σχετικά με την πώληση αποκορυφωμένου γάλακτος σε σκόνη  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 για την κοινή οργάνωση της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1109/88 (2), και ιδίως το άρθρο 7 παράγραφος 5,  Εκτιμώντας:  ότι δεν μπορεί να επιτευχθεί πλέον ο στόχος του κανονισμού (ΕΟΚ) αριθ. 2020/88 της Επιτροπής της 7ης Ιουλίου 1988, ο οποίος επιτρέπει στους δικαιούχους χορήγησης κοινοτικής επισιτιστικής βοήθειας να αγοράζουν αποκορυφωμένο γάλα σε σκόνη από τους οργανισμούς παρέμβασης και ο οποίος παρεκκλίνει από τον κανονισμό (ΕΟΚ) αριθ. 2213/76 (3)· ότι, πράγματι, οι διαθέσιμες σε δημόσια αποθεματοποίηση ποσότητες αποκορυφωμένου γάλακτος σε σκόνη είναι σαφώς μικρότερες από τις ανάγκες για προμήθειες της επισιτιστικής βοήθειας· ότι, κατά συνέπεια, πρέπει να καταργηθεί ο εν λόγω κανονισμός·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2020/88 καταργείται.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός εφαρμόζεται στις προμήθειες επισιτιστικής βοήθειας που χορηγούνται μετά από αυτήν την ημερομηνία.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Αυγούστου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 110 της 29. 4. 1988, σ. 27.  (3) ΕΕ αριθ. L 177 της 8. 7. 1988, σ. 37.